"Tuld ma tulin viskama maa peale. " Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade!
Saate toob teieni misjoniühendus One Way Mission.
Tere tulemast saatesse!
Täna jätkab Aki Miettinen õpetust teemal "Kohtumine Jumalaga".
One Way pühapäevapidu kell 12.00, Vuorikatu 19, Helsingis
Kui maailma vaatame ja tähelepanekuid teeme,
siis millest need meile räägivad?
Kui vaatame loodust, kas näeme sõnumit,
nii nagu Jeesus ütles: Vaadake taeva linde ja lilli väljal.
Mida need talle rääkisid?
Jumala hoolitsusest.
Kui vaatame tihaseid,
kes nokivad neile meie pandud sööki,
et nad pakase üle elaksid, kas vaatame neid ja mõtleme,
et Jumal hoolitseb nendegi eest?
Kas lumehelbed, mis on kõik erinevad,
räägivad meile sellest, milline Isa meil on?
Kas näeme neid nii, et meie usk saab kinnitust,
ja usume, et mis ka ei juhtuks, ohjad on Jumala käes.
Või näeme nii nagu iisraellased kõrbes,
kes ei näinud midagi peale liiva.
Käime nina maas, togime varbaga liiva
ja ütleme Moosesele: Kas tõid meid siia surema?
Kas Egiptuses polnud haudu?
Meil on vaid 3- päevane vaimne mälu.
Religioosne inimene tahab alati korralikke matuseid.
On tähtis, kuidas vaatame.
Kas näeme ligimeses püha inimest Kristuses?
Kui oma naabrit vaatad,
näeb ta inimese moodi välja, kas pole?
Ja isegi kui paluksid tal põuetaskust inglisule välja tõmmata,
on see võimatu.
Või kui ta seda teebki, pole see ehtne.
Kas jaksad uskuda, et ta on Püha Vaimu tempel
ja et ta on püha?
Kas näed teda nii, et Temas tegutseb Jumala Vaim?
Või vaatad teda altkulmu?
See, kuidas üksteist ja iseennastki näeme...
Kui me ei hinda iseennastki
Jumala laste ja taevariigi kodanikena õigesti,
ei hinda meid ka keegi teine.
Seepärast Jeesus ütleski, et kui hakkavad juhtuma asjad,
mida peaksime tänagi tähele panema, ehk lõpuaja sündmused,
siis tõstke üles pea,
ja teadke, et lunastushetk on lähedal.
Kas polnud nii?
Ärge olge nagu selle maailma inimesed,
kes näevad tulevikus vaid katastroofide ja sõjaohtu
ning varuvad toidupoolist oma punkritesse
ja arvavad, et elu läheb päev pärast lõppu edasi.
Kas märkame seda kõike,
rõõmustades, et see räägib Kristuse saabumisest?
Nende füüsiliste silmadega.
Oli üks füüsiliselt pime mees.
Ta ei näinud, kuid ta tajus.
Ta pani tähele, mis tema ümber toimus,
isegi kui ei näinud.
Ta pani tähele, kuulis ja adus, et Jeesus oli tulemas.
Taaveti Poeg!
Ta polnud ehk kunagi Vana Testamenti lugenud,
kuid ta teadis isegi seda, et hüüab õige isiku poole.
Ta kuulis, et see oli Jeesus.
"Jeesus, Taaveti Poeg, halasta mu peale!"
See oli Tema tähelepanek.
Jüngrid ehk taipasid seda ka,
aga kas rahvas oli mõistnud, et nad järgivad Taaveti Poega?
Rahva seas oli neid, kes Bartimeust manitsesid,
et teda vaikima sundida.
"Ära nüüd karju ja lärmitse, et Jeesus läheb mööda.
Sa vaene pimedake! Sa ei või ju seda teada.
Ole vait! Ära lärma!"
Kas meiegi teeme vahel sedasama, kui peaksime lärmakamad olema,
nagu rahvas jäähokisaalis?
Või vähemalt nagu NHL kommentaator:
"Selänne! Koivu!
Scoooooooooore!"
Meiegi peaksime hüüdma:
Jeesus, Taaveti Poeg!
Ta on tulemas! Ta käib teed!
Tasa! Ärge lööge sellepärast lärmi.
Et teised teada ei saaks.
Kui Bartimeust keelati, hüüdis ta veel valjemini:
Scooooooooooore! Värav!
Jeesus, Taaveti Poeg, halasta mu peale!
Ja mis juhtus?
Jeesus peatus.
See puudutab mind.
Jeesus peatus teel.
Ta kuulis.
Jeesuski pani tähele.
Ta peatus ka Sakkeuse juures.
Seegi on liigutav koht.
Ta peatus puu all, kuhu Sakkeus oli roninud.
Jeesus vaatas üles: Tule alla, Sakkeus!
Tulen täna sinu kotta sööma.
Ka siin peatus Jeesus.
"Kutsuge ta siia."
Nad kutsusid pimeda. "Olge julge. Tema kutsub sind."
Me ei tea, milline kuub Bartimeusel oli,
kuid ta viskas selle minema ja läks Jeesusega kohtuma.
Kõnelus.
Jeesus peatub tänagi sinu ja minu jaoks.
Kui hüüame Teda: Jeesus, halasta!
Kui märkame Teda ja Tema ligiolu.
Jeesus küsib: Mida sa tahad, et ma sulle teeksin?
Mis on sinu põletavaim vajadus, kui täna Jumalaga kohtud.
Siinkohal muidugi: "Rabi, et ma jälle näeksin."
Kuid ehk on meie suurem vajadus,
et avaneksid meie vaimsed silmad.
Et näeksime tõeliselt kogudust nii nagu see on.
Mis on kogudus?
Vaimsete silmadega.
Püha Vaimu avatud silmadega.
Või näha iseennast.
Ma ei tea, mis mõtetega te siin istute.
Ehk oled rõhutud, patust räsitud ja kuradi kiusata.
Tunned ehk süüdistust, et sa pole enam Jumala lapski.
Või kui oledki, siis oled paha laps.
Siis on sul tarvis, et avaneksid su vaimsed silmad
nägema mis ja kes sa oled Kristuses.
Et Püha Vaim teeks sulle selgeks: Oled täiesti süütu,
puhastatud Kristuse verega, püha, õige Jumala laps,
kes võib tõsta oma pilgu Kristusele ning kuulata ja vaadata Teda.
Ta küsib, mida sa tahad.
Võid öelda: Tahan kogeda puhtust, tahan kogeda süütust.
Tahan vabaneda süütundest.
Tahan, et mind vangistava patu ahelad puruneksid.
Tahan kogeda, et Jeesuse veri vabastaks mind kõigest.
Võid Bartimeuse kombel oma vana kuue minema visata,
minna Tema juurde ja kuulda:
"Mine rahus. Su usk on sind päästnud".
Ja sa võid rõõmuga Jeesust järgida.
Võimas lugu sellest, kuidas Jeeriko lähistel
kohtuvad inimene ja lihakssaanud Jumal.
Ühe inimese elu muutus nii, et pandi kirja evangeeliumidesse;
et meilgi oleks samasugune julgus, samasugune võime,
ja et usuksime oma võimalusse kogeda sama, mida Bartimeus.
Nägemise saamine tähendas kerjusepõlve lõppemist.
Ma näen!
Võin täheldada muudki peale sisemiste silmadega nähtava.
Näen Iisraeli ilu, ja ennekõike näen Taaveti Poega,
keda äsja pimedana hüüdsin. Tema avas mu silmad.
Ja ta järgis Teda rõõmsa meelega Jeruusalemma poole,
kus toimusid meile tuttavad sündmused.
Jeesus vahistati, löödi risti.
Olen kindel, et Bartimeus jälgis neid sündmusi.
Ta pani tähele ja tema usk tugevnes.
Too mees, Taaveti Poeg, avas mu silmad,
ning rist, ülestõusmine, Püha Vaimu väljavalamine,
usun, et Bartimeus oli nende seas, kes kogesid,
et teel kohatud Taaveti Poeg oli tõesti see,
kellest prohvetid kirjutasid.
Kuidas tahame täna Jumalat kohata? Või kas üldse tahame?
Kas julgeme?
Piiblilood räägivad alati, et pärast Jumalaga kohtumist,
on elu radikaalselt muutunud. Kas oleme selleks valmis?
Kas oleme valmis võtma risti ja riski?
Risti võtmine tähendab alati ka riskeerimist.
Rist ja Jeesuse järgimine ei vii meid tingimata võidule,
nagu Markuse evangeeliumi lõpp räägib.
Jeruusalemma saabumine oli muidugi võidukas,
kuid järgnenud sündmused polnud enam nii meeldivad.
Tahaksin siiski julgustada meid Bartimeuse looga,
et paneksime asju tähele oma südamega
ning hüüaksime Jeesuse, Taaveti Poja poole: Halasta!
Ja kui ta meid kutsub ja me julgelt Tema ette läheme
ning küsib: Mida, sa tahaksid, et ma sulle teeksin?,
avaksime Talle julgelt oma sügavaimad sopid
ning räägiksime Talle oma põletavaimast vajadusest.
Ja Ta annab meile vastuse,
ning võime järgida Teda
ja kuulda sõnu: Mine, sinu usk on su päästnud.
"Ja kohe nägi ta jälle ning läks Jeesusega teele kaasa."
Ärgem siis vastupidises suunas mingem,
kui Jeesus ütleb: Mine, vaid järgigem Teda teel,
kuhu iganes see ka ei viiks.
Meil on erinevaid vajadusi.
Bartimeus jättis oma vana kuue,
mis on võrdpildiks sellest,
et tänagi tahab Kristus veenda meid eelkõige selles,
et kui usud Temasse,
on sind riietatud Kristuse õigsuse kuuega.
See on esimene asi.
Loota sellele, et kui tegeleme asjadega sügavuti,
siis piisab Kristuse tööst.
Oled Temas õige, puhas, püha.
Seepärast aja Jeesuse nimel minema vale süütunne ja valesüüdistused.
Löö need minema.
Uskmatus on halb seltsiline. See tuleb alati ära ajada.
Ta on sitke vastane, kuid rauta oma jalatsid hobuserauaga
ja löö ta minema.
Löögem uskmatus minema ja palugem Jeesuselt juurde usku
Tema lõpetatud töösse.
Kristuse veri on voolanud ja sellest piisab täna,
et puhastada kõigest patust.
Püha Vaim on välja valatud, et võiksime uskuda seda head,
mis on liiga hea, et olla tõsi.
Et oleksime Bartimeuse moodi ega vaikiks,
isegi kui maailm meid vaikima sunnib, vaid hüüame:
"Jeesus, halasta! Jeesus, aita!"
Me pole mingid tasahilju kristlased, vaid laseme oma elul tunnistada,
et meis elab Kristus, ja oleme valmis ka häält kasutama.
See maailmgi kuulutab oma sangarite nimesid,
ja meil on vaid üks kangelane: Jeesus Kristus.
Seepärast tõstkem üles Tema nime oma elude kaudu,
ning vajaduse korral ka hüüdkem, nii et kasvõi katus tõuseb
või klaasid klirisevad: Jeesus.
Hüüame Jeesuse nime sellele maailmale
ning teeme seda seni, kuni Ta naaseb. Aamen.
Jeesus, Jeesus
püha ja nii võitud Sa, Jeesus
Jeesus, Jeesus
ülestõusnud ja ülendatud, Jeesus
Su nimi kui mesi mu huultele, su Vaim nagu vesi mu hingele
Su Sõna on lambiks mu jalgele,
Jeesus, Sind armastan, Sind armastan
Jeesus, Jeesus
püha ja nii võitud Sa, Jeesus
Jeesus, Jeesus
ülestõusnud ja ülendatud, Jeesus
Su nimi kui mesi mu huultele, su Vaim nagu vesi mu hingele
Su Sõna on lambiks mu jalgele
Jeesus, Sind armastan, Sind armastan
Jeesus, Jeesus
püha ja nii võitud Sa, Jeesus
See oli tänaseks kõik.
Kui sa ei näinud eelmine nädal Aki Miettise õpetust
ja sul on juurdepääs internetile, võid vaadata seda meie kodulehel
www.onewaymission.fi asuvast saatearhiivist.
Aitäh vaatamast! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e- postiaadressil -
toimisto@onewaymission.fi
Tõlge: Monika Jaaguri